Държавен вестник, бр. 83, 2015 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  83
такива), при приемането/сдаването проверяват 
наличието и изправността им, а служителите, 
охраняващи помещения за задържани лица, 
приемат и сдават задържаните лица поименно 
и по брой. Приемането и сдаването на наряда 
се отразява в дневник за приемане и сдаване 
на дежурството/смяната. 
(5) В случаите по ал. 1, когато застъп-
ващият наряд не пристигне в определеното 
време, нарядът, който трябва да бъде сменен, 
докладва на лицата по ал. 3 и само с тяхно 
разрешение може да напусне маршрута, па-
трулния участък или поста.
Чл. 66. (1) Служителите от състава на ГПН 
при осъществяване на граничното наблюдение 
са длъжни: 
1. да познават демографската и социалната 
характеристика на населението в обслужва-
ната територия; 
2. да познават състоянието и динамиката на 
опитите за незаконно преминаване на грани-
цата, да получават своевременно информация 
за извършването на други престъпления и 
нарушения в обслужваната територия и да 
следят за проявата на известните им инди-
катори и рискови профили; 
3. стриктно и точно да изпълняват поставе-
ната обща задача/конкретни разпореждания, 
като особено внимание обръщат на: 
а) уязвими места, подходи и евентуални 
признаци за незаконно преминаване на дър-
жавната граница или подготовката и извърш-
ването на друга престъпна дейност; 
б) издирвани и представляващи оперативен 
интерес лица и ППС, в това число и придру-
жаващи ги такива; 
в) задачите за изпълнение при въвеждане 
в действие на плановете за работа при услож-
нена обстановка; 
4. при констатиране на правонарушение 
да предприемат незабавно мерки по негово-
то пресичане, установяване и задържане на 
правонарушителите; 
5. да оказват съдействие на съседни ГПН, 
другите структури на МВР, държавните орга-
ни, общинската администрация и гражданите 
съобразно правомощията си; 
6. да поддържат връзка с ОДЧ/ОДЦ и 
съседните ГПН, като обменят информация 
за настъпилите изменения в оперативната 
обстановка, както и за резултатите от изпъл-
нението на задачите. 
(2) В случаите, предвидени в договори 
със съседни държави, на ГПН се разрешава 
да информират техните гранични органи за 
открити признаци за незаконно преминава-
не на границата, да предават или приемат 
задържани лица.
Чл. 67. По време на изпълнение на възло-
жените задачи на ГПН се забранява да: 
1. напускат маршрута/патрулния участък 
или поста, както и да променят маршрута 
за движение до пристигане на застъпващия 
наряд освен в случаите, предвидени в чл. 68;
2. променят без разрешение маршрута за 
движение, разчета и времето за придвижва-
не от един установъчен пункт към друг, ако 
те изрично са им разпоредени по време на 
инструктажа; 
3. предават, предоставят или снемат от себе 
си зачисленото оръжие, помощни, технически 
и защитни средства; 
4. оставят без надзор служебното ППС и 
ползваните технически и електронни средства; 
5. влизат в домове, магазини, увеселителни 
и питейни заведения и други помещения и 
обекти освен в случаите за предотвратяване 
извършването на престъпления и при възник-
нала служебна необходимост; 
6. извършват друга дейност извън възло-
жените задачи.
Чл. 68. (1) Граничнополицейският наряд 
напуска охранявания маршрут, патрулен учас-
тък или пост по-рано от определения срок 
за изпълнение на наряда само в случай на: 
1. преследване на лица, извършители на 
престъпления; 
2. оказване на помощ и съдействие на 
съседни наряди, други органи на МВР и 
длъжностни лица; 
3. оказване на помощ на пострадали и 
изпаднали в безпомощно състояние; 
4. възникване на бедствия (наводнения, 
пожари, свличания, срутвания, лавини и др.) 
по маршрута/патрулния участък или поста, 
ако изпълнението на възложените задачи е 
свързано с опасност за живота и здравето на 
служителите; 
5. получаване на неотложна медицинска 
помощ; 
6. по заповед на преките ръководители. 
(2) За напускането или промяната на марш-
рута/патрулния участък или поста нарядът 
докладва на оперативния дежурен (ОД) и 
инструктиращия служител по средствата за 
комуникация или чрез друг способ и по въз-
можност информира за това съседните наряди. 
В случай че връзката с ОД/съседните наряди 
и инструктиращия служител не е налична, 
старшият на ГПН докладва за това веднага 
след нейното възстановяване.
Чл. 69. За осигуряване на безопасност при 
изпълнението на възложените задачи служи-
телите от състава на ГПН са длъжни да знаят 
опасните за движение места, естествените и 
изкуствените укрития по маршрута/патрулния 
участък, поста и да спазват следните правила: 
1. да преодоляват водни прегради само в 
обозначените за тази цел места; 
2. на речните и морските участъци да не 
се доближават до брега в места, подложени 
на свличане; 
3. да преминават внимателно през планин-
ските участъци, подложени на срутване или 
свличане, като вземат съответните мерки за 
безопасност;